Se gh'azonze ch'a-a base da magniffica prodigalitæ do monarca gh'è a freida segueça de chi possede un paize ricco e o l'è decizo a falo rende o ciu poscibile. Françesco I o l'è un di re ch'han straggiao ciu dinæ; ma o l'è ascì un de quelli ch'han saciuo trovâne de ciu. E tailles into 1517 s'elevavan a 2.400.000 livres; ean into 1543 de 4.600.000. A-e risorse finançiaie di so predecesoî o Françesco o n'azonzette de nœuve: imprestiti forçoxi, rendie in sce-o muniçippio de Pariggi, vendia di ófiççi. No inferiô, pe aviditæ e pe tenaxa, a nisciun di so predecessoî ogni votta che s'ofrisse o drito d'un consolidamento ò d'un arriondamento patrimoniâ (o concordao do 1516 ch'o metteiva effettivamente in so man o quarto circa do sœu françeize; a lotta co-o connestabile pe l'ereditæ de Suzanna de Borbon; a preteiza no mai abbandonâ, a l'ereditæ milaneize, en solo che e prœuve ciu appaiscente de tâ pratiçitæ irreduxibile), o mostrò inta so politica streitamente finançiaia, specce co-o processo iniquo e l'appiccaxon do Semblançay, una crueçça e un'energia che contrastan co l'intima bontæ do so añimo. Benché o ne dagghe into complesso, da-o ponto de vista finançiaio, l'imprescion d'un incapaxe, vittima superba di so capriççi, da scituaçion internaçionâ, de l'evoluçion che subiva l'economia e a finança œüropea, e benché, pe ovviâ a-o crescente deficit, o contesse assæ ciu in sce-a riforma de instituçioin fiscæ che in sce l'agiutto a-e forçe produttrixe da riccheçça, manco de queste ghe sfuzzì o valô. Da l'alliança con Soliman, prez., o seppe trâ di vantaggi dueivi pe o commercio françeize.

A fluricultüra in te l'estremu punente ligure a l'è cumensà a fin du 1800 candu i inglesi i han cumensau a frequentà e noxie zone, e a costruise de bele vile cun di beli giardin d'aturnu, da Arasce fin a u cunfin, pasandu pe Sanremu, Ispiareti, Burdighea e Ventemia. Cun l'alestimentu di giardin Hembury e l'arivu in te noxie zone de chelu grande giardinè che l'è stau Lodovico Winter che l'è pöi chelu che i giardin Hembury u l'ha creai l'ha avüu inisiu in te noxie zone a floricultüra che tantu ben a l'ha purtau a e noxe gente fin a ina vintena de ani fà, ma che adesu purtropu cianin cianin a và scumparendu.

E ""Regole d'Ortografia"" d'o paddre Prian, oltre à ese stæte e primme, son foscia quelle megio scrite che ghe segge. Fætostà che non solo son ripetue pægie pægie int'o ""Chitarrin"", ma , tralasciando e variante dovue a-a riforma ortografica d'o Martin Piaggio, son ripetue ascì inte l' ""Esopo zeneize"" d'o 1822 e int'a riediçion d'o Cavallo d'o 1823 , stavotta tristemente intitolâ ""Chittara Zeneize"".